Na zvýšenie efektívnosti podpory Únie by bol potrebný komplexný prístup pokrývajúci širšie spektrum politík Únie koordinovaných v rámci jednej platformy a v rámci ktorého by Komisia a národní experti na základe žiadosti poskytli individuálne prispôsobenú technickú podporu na mieste. Táto doplnková podpora sa bude vyznačovať týmito znakmi: a) možnosť poskytovať v rámci jednej platformy technickú a finančnú podporu všetkým členským štátom pre rozsiahle reformy verejnej politiky a b) možnosť v prípade potreby a po dohode s príslušným členským štátom mobilizovať stálu fyzicky prítomnú podporu na mieste.

Hodnotenie ex ante podporuje návrh nariadenia Európskeho parlamentu a Rady, ktorým sa na obdobie rokov 2017 – 2020 ustanovuje program na podporu štrukturálnych reforiem (SRSP), vypracovaný Komisiou. Hodnotenie ex ante sa zaoberá požiadavkami článku 30 ods. 4 nariadenia (EÚ, Euratom) č. 966/2012 (nariadenie o rozpočtových pravidlách).

Pokiaľ ide o budúcnosť technickej podpory, v správe sa uvádza: „Technická pomoc by sa nemala poskytovať len vtedy, ak sa členský štát EÚ nachádza v kríze. V EÚ by to malo byť niečo celkom normálne. Európska komisia môže v spolupráci s členskými štátmi vytvoriť stálu štruktúru s vyčleneným rozpočtom, aby sa umožnila spolupráca a výmena odborných znalostí medzi členskými štátmi a aby sa skoordinovalo poskytovanie technickej pomoci pre všetky členské štáty s cieľom zdieľať a prijať osvedčené postupy. V spätnej väzbe bolo zdôraznené, že je dôležitá nielen teoretická, ale aj praktická výmena osvedčených postupov.“

V tomto hodnotení sa dospelo k záveru, že technická pomoc, ktorú poskytla a koordinovala TFGR, prispela k vykonávaniu programu reforiem v Grécku v oblasti daňovej správy a ústrednej štátnej správy v rokoch 2011 – 2013. Tento záver vychádzal z posúdenia účinnosti, efektívnosti, relevantnosti a udržateľnosti poskytnutej pomoci a do veľkej miery ho potvrdili odpovede väčšiny zainteresovaných strán, ktoré uviedli, že reformy by sa bez technickej pomoci, ktorú poskytla TFGR, nezrealizovali.

Akcie v rámci programu budú musieť predovšetkým umožniť rozvoj a realizáciu riešení, ktoré sa na jednej strane týkajú vnútroštátnych problémov a na druhej strane majú potenciálny vplyv na cezhraničnej úrovni a na úrovni Únie, a mohli by prispieť k výmene osvedčených postupov a vybudovaniu siete dostupných odborných znalostí. Akcie v rámci programu by okrem toho mali prispieť k ďalšiemu prehĺbeniu vzájomnej dôvery medzi prijímajúcimi členskými štátmi a Komisiou.

V tejto súvislosti by akcie, ktoré sa majú vykonať, mali sprevádzať úsilie členských štátov a doplniť iné programy a politiky na vnútroštátnej úrovni, na úrovni Únie a na medzinárodnej úrovni; znamenalo by to najmä poskytovanie podpory pre akcie, ktoré by na mieste sprevádzali reformné úsilie vnútroštátnych orgánov (podľa možnosti prostredníctvom stálych expertov) v určitých stupňoch alebo fázach procesu reformy, najmä zameranie sa na intervencie, ktoré ešte nie sú predmetom podporných opatrení v rámci iných programov Únie, fondov Únie ani vnútroštátnych iniciatív.

Podľa druhej možnosti politiky by sa zaviedol špecializovaný program financovania, program na podporu štrukturálnych reforiem a na žiadosť členských štátov by sa poskytla technická podpora s cieľom pomôcť potenciálne všetkým členským štátom pri vykonávaní reforiem podporujúcich rast v súvislosti s procesmi správy hospodárskych záležitostí, najmä tými, ktoré vyplývajú z odporúčaní pre jednotlivé krajiny alebo ktoré sa týkajú vykonávania práva Únie, ako aj pomôcť členským štátom pri realizácii reforiem na vlastný podnet, najmä v záujme podpory udržateľných investícií, rastu a tvorby pracovných miest. V rámci programu by mohla naďalej poskytovať aj pomoc členským štátom prijímajúcim finančnú pomoc Únie v súvislosti s realizáciou programu makroekonomických úprav.

Komisia posúdi žiadosť členského štátu o podporu so zohľadnením zásady transparentnosti, rovnakého zaobchádzania a riadneho finančného hospodárenia na základe naliehavosti, šírky a hĺbky zistených problémov, potreby podpory v jednotlivých oblastiach politiky, analýzy sociálno-ekonomických ukazovateľov a všeobecnej administratívnej kapacity členského štátu. Komisia v úzkej spolupráci s príslušným členským štátom na základe toho a so zohľadnením existujúcich akcií a opatrení financovaných z fondov Únie alebo iných programov Únie určí prioritné oblasti a rozsah podpory, ktorá sa má poskytnúť, a celkový finančný príspevok.

Členské štáty, ktoré majú o takúto podporu záujem, musia predložiť žiadosť v rámci tohto programu. Žiadosť môže byť predložená v rámci dialógu počas európskeho semestra najneskôr do 31. októbra kalendárneho roka. Žiadosť o podporu sa môže predložiť v súvislosti s týmito tromi zámermi: a) realizácia reforiem v kontexte procesov správy hospodárskych záležitostí, najmä príslušných odporúčaní pre jednotlivé krajiny vydaných v rámci európskeho semestra alebo vykonávania iných akcií týkajúcich sa práva Únie, b) realizácia reforiem v súvislosti s programami makroekonomických úprav pre členské štáty, ktoré prijímajú finančnú pomoc Únie v rámci existujúcich nástrojov, a c) realizácia reforiem, ktoré uskutočňujú členské štáty na vlastný podnet, najmä v záujme podpory udržateľných investícií, rastu a tvorby pracovných miest.

Komisia by mohla uvedené ukazovatele použiť podľa dostupnosti údajov a informácií a v priebehu programu by ich mohla v prípade potreby upraviť na základe delegovaných právomocí, ktoré sa majú preniesť na Komisiu.

(14)Členské štáty, ktoré žiadajú o podporu, by mali byť schopné prispieť na finančné krytie tohto programu dodatočnými finančnými prostriedkami. Možnosť presunúť prostriedky určené na technickú pomoc na podnet členského štátu je v súčasnosti na základe nariadenia (EÚ) č. 1303/2013 obmedzená na tie členské štáty, ktoré majú dočasné rozpočtové problémy. Nariadenie (EÚ) č. 1303/2013 by sa preto malo zmeniť, aby sa finančná účasť na tomto programe umožnila všetkým členským štátom. Finančné prostriedky presunuté do rozpočtu Únie by sa mali používať na podporu akcií, ktoré v príslušných členských štátoch prispievajú k inteligentnému, udržateľnému a inkluzívnemu rastu alebo k cieľom jednotlivých fondov .

(11)Oznámenia Komisie „Preskúmanie rozpočtu EÚ“ a „Rozpočet stratégie Európa 2020“ zdôrazňujú dôležitosť zamerania financovania na činnosti s jasnou európskou pridanou hodnotou, teda také, v prípade ktorých môže intervencia Únie v porovnaní s akciami samotných členských štátov predstavovať pridanú hodnotu. V tejto súvislosti by mali podporné akcie vykonávané v rámci tohto programu zabezpečiť komplementárnosť a synergiu s inými programami a politikami na vnútroštátnej úrovni, na úrovni Únie a na medzinárodnej úrovni. Akcie v rámci programu by mali umožniť vypracovanie a realizáciu riešení zameraných na vnútroštátne problémy, ktoré majú vplyv na cezhraničné problémy alebo problémy v celej Únii, a dosiahnuť konzistentné a koherentné uplatňovanie práva Únie. Mali by prispieť aj k ďalšiemu budovaniu dôvery a k podpore spolupráce s Komisiou a medzi členskými štátmi. Únia dokáže lepšie než členské štáty vytvoriť platformu na poskytovanie a výmenu osvedčených postupov s partnermi, ako aj mobilizovať odborné znalosti.

(10)Komisia by mala v nadväznosti na dialóg, ktorý vedie so žiadajúcim členským štátom okrem iného aj v kontexte európskeho semestra, analyzovať žiadosť so zohľadnením zásad transparentnosti, rovnakého zaobchádzania a riadneho finančného hospodárenia a na základe naliehavosti, šírky a hĺbky zistených problémov, potreby podpory v jednotlivých oblastiach politiky, analýzy sociálno-ekonomických ukazovateľov a všeobecnej administratívnej kapacity členského štátu rozhodnúť, aká podpora sa má poskytnúť. Komisia by okrem toho mala v úzkej spolupráci so zainteresovaným členským štátom určiť prioritné oblasti, rozsah podporných opatrení a celkový finančný príspevok na takúto podporu, pričom zohľadní už existujúce akcie a opatrenia financované z fondov Únie alebo iných programov Únie.

(9)Členské štáty by mali mať možnosť v rámci tohto programu požiadať Komisiu o podporu pri vykonávaní reforiem v súvislosti s procesmi správy hospodárskych záležitostí, najmä s odporúčaniami pre jednotlivé krajiny v rámci európskeho semestra, pri akciách týkajúcich sa uplatňovania práva Únie, ako aj pri vykonávaní programov makroekonomických úprav. Okrem toho by mali mať možnosť požiadať o podporu v súvislosti s reformami, ktorú uskutočňujú na vlastný podnet s cieľom podporiť udržateľné investície, rast a tvorbu pracovných miest.

(15)Toto nariadenie by sa malo vykonávať v súlade s nariadením Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Európskej únie. Komisia by mala prijať viacročné pracovné programy, v ktorých sa stanovujú politické ciele, očakávané výsledky podpory a priority financovania pre jednotlivé oblasti politiky. Tieto prvky by sa mali ďalej spresniť v ročných pracovných programoch prijatých prostredníctvom vykonávacích aktov.

(16)S ohľadom na dôležitosť trvalého úsilia členských štátov pri uplatňovaní a vykonávaní štrukturálnych, inštitucionálnych a administratívnych reforiem je potrebné v záujme dosiahnutia cieľov programu a zabezpečenia súladu so zásadami spolufinancovania a neziskovosti umožniť mieru spolufinancovania 100 % oprávnených nákladov.

(17)V nepredvídaných prípadoch a riadne odôvodnených situáciách vyžadujúcich si okamžitú reakciu, ako napríklad závažná porucha fungovania hospodárstva alebo významné okolnosti, ktoré vážnym spôsobom ovplyvňujú ekonomické alebo sociálne podmienky v členskom štáte, ktoré sú mimo jeho kontroly, by Komisia mala mať možnosť prijať osobitné opatrenia na podporu vnútroštátnych orgánov pri riešení naliehavých potrieb pre obmedzenú časť ročného pracovného programu v súlade s cieľmi a akciami oprávnenými v rámci tohto programu, ak o to členský štát požiada.

(18)S cieľom zabezpečiť efektívne a koherentné prideľovanie finančných prostriedkov z rozpočtu Únie a dodržiavať zásadu riadneho finančného hospodárenia by akcie v rámci tohto programu mali dopĺňať prebiehajúce programy Únie a tvoriť ich nadstavbu; zároveň by sa malo zabrániť duplicitnému financovaniu tých istých výdavkov. Ide najmä o to, že Komisia a príslušný členský štát by mali v rámci svojej zodpovednosti zabezpečiť na úrovni Únie a členských štátov, a to vo všetkých fázach procesu, účinnú koordináciu s cieľom zabezpečiť konzistentnosť, komplementárnosť a synergiu medzi zdrojmi, z ktorých sa v príslušných členských štátoch financujú akcie úzko spojené s týmto programom; platí to najmä v súvislosti s opatreniami v členských štátoch financovanými z fondov Únie.

(19)Finančné záujmy Únie by sa počas celého výdavkového cyklu mali chrániť primeranými opatreniami, medzi ktoré patrí predchádzanie nezrovnalostiam, ich odhaľovanie a vyšetrovanie, vymáhanie stratených, neoprávnene vyplatených alebo nesprávne použitých finančných prostriedkov a v prípade potreby aj ukladanie sankcií.

(20)Už od samého začiatku programu by sa mal zaviesť vhodný rámec monitorovania výsledkov dosiahnutých programom, aby sa uľahčilo jeho hodnotenie. Okrem toho by sa malo vykonať hodnotenie v polovici trvania programu zamerané na plnenie cieľov programu, jeho efektívnosť a jeho pridanú hodnotu na európskej úrovni. Záverečné hodnotenie by sa okrem toho malo zaoberať dlhodobým vplyvom a udržateľnými účinkami programu. Tieto hodnotenia by mali byť založené na ukazovateľoch, ktoré sú meradlom účinkov programu.

(21)Aby sa upravil zoznam ukazovateľov, na základe ktorých sa meria dosiahnutie cieľov programu, mala by sa na Komisiu, pokiaľ ide o zmenu zoznamu, vzhľadom na jej skúsenosti získané pri vykonávaní programu delegovať právomoc prijímať delegované akty podľa článku 290 Zmluvy o fungovaní Európskej únie. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov. Pri príprave a vypracúvaní delegovaných aktov by Komisia mala zabezpečiť, aby sa príslušné dokumenty súčasne, včas a vhodným spôsobom postúpili Európskemu parlamentu a Rade.

(22)S cieľom zabezpečiť jednotné podmienky vykonávania tohto nariadenia v súvislosti s prijímaním viacročných a ročných pracovných programov by sa mali na Komisiu preniesť vykonávacie právomoci.

(23)Keďže cieľ tohto nariadenia, a to prispieť k inštitucionálnym, administratívnym a štrukturálnym reformám v členských štátoch tým, že sa bude vnútroštátnym orgánom poskytovať podpora na opatrenia zamerané na reformu inštitúcií, správu, administratívny, hospodársky a spoločenský sektor, a to aj prostredníctvom pomoci pri efektívnom a účinnom čerpaní z fondov Únie, nie je možné uspokojivo dosiahnuť na úrovni jednotlivých členských štátov, ale z dôvodov jeho rozsahu a dôsledkov ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality stanovenou v uvedenom článku toto nariadenie neprekračuje rámec potrebný na dosiahnutie tohto cieľa, keďže rozsah podpory sa dohodne spoločne s príslušným členským štátom.

(24)S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

PRIJALI TOTO NARIADENIE:

Článok 1

Ustanovenie programu a jeho trvanie

Týmto nariadením sa ustanovuje program na podporu štrukturálnych reforiem, ďalej len „program“, na obdobie od 1. januára 2017 do 31. decembra 2020.

Článok 2

Vymedzenie pojmov

Na účely tohto nariadenia sa uplatňuje toto vymedzenie pojmov:

1.„Prijímajúci členský štát“ je členský štát, ktorý dostáva v rámci tohto programu podporu od Únie;

2.„Finančné prostriedky Únie“ sú európske štrukturálne a investičné fondy uvedené v článku 1 nariadenia (EÚ) č. 1303/2013, Fond európskej pomoci pre najodkázanejšie osoby (FEAD) zriadený nariadením Európskeho parlamentu a Rady (EÚ) č. 223/2014, Fond pre azyl, migráciu a integráciu zriadený nariadením Európskeho parlamentu a Rady (EÚ) č. 516/2014, nástroj pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia zriadený ako súčasť Fondu pre vnútornú bezpečnosť nariadením Európskeho parlamentu a Rady (EÚ) č. 513/2014 a nástroj pre finančnú podporu v oblasti vonkajších hraníc a víz zriadený ako súčasť Fondu pre vnútornú bezpečnosť nariadením Európskeho parlamentu a Rady (EÚ) č. 515/2014.

Článok 3

Európska pridaná hodnota

1.V rámci programu sa financujú akcie s európskou pridanou hodnotou. Komisia na tento účel zabezpečuje, aby boli na financovanie vybrané akcie, v prípade ktorých sa pravdepodobne dosiahnu výsledky s európskou pridanou hodnotou, a monitoruje, či sa európska pridaná hodnota skutočne dosahuje.